Hisztis olaszokra számít a Fradi klasszisa az Eurokupa-döntõben
A Ferencváros vízilabdacsapata a Miskolc elleni kettõs gyõzelemmel bejutott be az Eurokupa döntõjébe, amelyet tavaly a Nagyvárad ellen sikerült megnyernie. A címvédõ sokat erõsödött, a DIGI Sport híradójának nyilatkozó Madaras Norbert mégis óva inti a könnyû sikerrõl ábrándozókat, hiszen a Verona remekel a saját bajnokságában, ráadásul az olasz csapatok ellen sohasem könnyû játszani.
Nyáron teljesen átalakult a Ferencváros vízilabdacsapata, seregnyi új játékost, köztük világklasszisokat kellett beépítenie Varga Zsoltnak, ami egyben nagy kihívás, és persze kellemes feladat is. A zöld-fehérek eddig jól állnak, és úgy néz ki, márciusra összeállt a csapat. A Miskolc kiejtésével - csakúgy, mint tavaly -, ismét nemzetközi kupadöntõt játszhat a Fradi.

"Ha visszaemlékszem, tavaly az elõdöntõnek a két meccse volt igazából a döntõ, nagyon nehéz találkozók voltak. Összességében egy góllal nyertünk (a montenegrói Jadran Herceg Novi ellen), míg a döntõben, Nagyváradon hatgólos elõnnyel sikerült végezni, emiatt a második meccs könnyebb volt. Tavaly tehát az elõdöntõ, míg idén a döntõ lesz a legnehezebb" - nyilatkozta a Sport 24-nek Madaras Norbert.

A döntõben az a Verona lesz az ellenfél, amellyel a selejtezõ elsõ körében már találkozott a Fradi: szeptemberben, saját medencéjében 11-9-re nyert a címvédõ. "Az olasz csapatok ellen nem egyszerû, mindig van egy kis hiszti, mindig van egy kis játékvezetõi nyomás. És azért jelentsük ki, egy jó csapatról beszélünk. A veronaiak az olasz bajnokságban másodikak a Recco mögött."

"Nagyon jó meccseket játszottak, volt, hogy 4-2-re, 5-2-re gyõztek, képesek tökéletes védekezést hozni. Biztos, hogy nehéz dolgunk lesz, még ha azt is mondom, hogy nekünk a támadójátékunk különösen jó. Attól is függ a döntõ kimenetele, hogy hol lesz az elsõ meccs, náluk vagy nálunk, de ettõl függetlenül, mindenképpen gyõzni szeretnénk" – fogalmazott a kétszeres olimpiai bajnok pólós.

Manhercz Krisztián még szegediként játszott elõdöntõt az Eurokupában, most pedig elsõ döntõjére készül a 21 éves magyar játékos. "Kétmeccses döntõt még sohasem játszottam, ez furcsa lesz, de az biztos, hogy mindenki száz százalékot, ha nem többet bele fog adni, hogy ismét megnyerjük ezt a kupasorozatot."

A tavalyi serleg egyelõre a Népligetben van, és mindenki azt szeretné, ha ez így is maradna. "A tavalyi csapattal összehasonlítva, azért kijelenthetjük, hogy az idei egy jobb játékosokból álló, jobb csapat, és ha tavaly sikerült, akkor idén pláne kellene, hogy sikerüljön - de azért ez nem ilyen egyszerû, a sportban nem így mennek a dolgok. A mostani stabilabb csapat, mint a tavalyi, és több lábon áll" – hasonlította össze a két Fradit a 38 éves Madaras Norbert.

A Verona története során elõször jutott be egy nemzetközi sorozat döntõjébe, míg a Fradi címvédõként lesz ott a fináléban.